Kolégium rektora

04.05.2020

**Rozpočet STU – rozpis dotácie na rok 2020\_V5**

Predkladá: **prof**. **Ing. Miroslav Fikar, DrSc.**

 rektor

Vypracoval: **Ing. Dušan Faktor, PhD.**

kvestor

 **Ing. Oľga Matúšková**

 vedúca Ekon. útvaru

Zdôvodnenie:

Návrh uznesenia: Kolégium rektora schvaľuje rozpočet STU na rok 2020 časť Rozpis dotácie a odporúča ho predložiť na schválenie AS STU

# Rozpočet STU na rok 2020 -

**časť - rozpis dotácie z MŠVV a Š SR**

**Úvod**

 Verzia V5 rozpisu dotácie vznikla z pôvodnej V1, ktorá bola predložená na rokovanie Kolégia rektora už 9.3 a 6.4. Vo verzii V5 sú reflektované požiadavky dekanov, ktoré boli písomne artikulované listami z 2.4., 16.4. a 22.4. a diskutované na videoporadách 7.4., 16.4. a 23.4.

Požiadavka, ktorá bola splnená a ktorá mala najväčší a zásadný vplyv na podobu rozpisu bolo nevyčleňovanie čiastky 1.417.000,-€ (tzv. Fond obnovy) a rozpis tejto položky podľa výkonových parametrov súčastí.

Druhou zo splnených požiadaviek bolo znížiť položku UVP zo 600.000,-€ na 2x50.000,- pre Cambo TT a UVP BA. Dohodou zo dňa 23.4. sa dospelo k dodatočnému vyčleneniu čiastky 200.000,- €, ktorá sa však nerozpíše a bude slúžiť ako rezerva UVP pre prípad, že by univerzita nedostala tzv. kapacitné projekty v predpokladanom objeme.

V spoločnej diskusii sa ďalej dospelo k potrebe vyčleniť rezervu 300.000,- € pre prípadné dôsledky krízy COVID a znížiť dotáciu na Špičkové výkony (publikácie) z 300.000,. na 100.000,-, čo je vo V5 zohľadnené.

Najdiskutovanejším bodom boli tzv. účelovky, ktoré boli vo V5 znížené oproti V1 o 203.528,-€, a to nasledovné:

-       zahr. cesty, členské,... 57.228 -> 25.000 (r.24)

-        inzercia, propag.,... 188.800 -> 120.000 (r.25)

-        Vydavateľstvo   250.000 -> 230.000 (r.26)

-        CAŠ  160.000 -> 140.000 (r. 51)

-        SIVVP energie 25.000 - > 12.000 (r. 53).

-        Know- how centrum 100.000 -> 80.000 (r.54)

-        Upgrade hdw 150.000 -> 120.000 (r.59)

Zníženie je možné vďaka úspore v súvislosti z krízou resp. nerealizovaním niektorých položiek. V diskusii sa vysvetlilo, že rozsiahlejšie zmeny v systéme účeloviek sú možné ale sa budú riešiť pre r. 2021 keďže ich zrušenie resp. zásadná zmena koncepcie si vyžiada zmenu systému fungovania univerzity resp. organizačné zmeny a v tomto roku sú nerealizovateľné. Účelovky v r. 2020 vzrástli oproti r. 2019 o 11,7% (286.187,-€). Pre konzistentnosť porovnania boli v oboch rokoch odčítané čiastky na šp. tímy a šp. publikácie. Toto navýšenie je spôsobené najmä potrebou zakúpenia 3. ročnej licencie na VO (48.000), potrebou úpravy AIS kvôli akreditácii a upgrade hardvéru (nárast o 113.589), vyššou čiastkou na knižničné licencie a databázy (nárast o 123.443). Taktiež bola navýšená účelovka na Projektové stredisko (o 58.825) a InQb (o 64.700) z dôvodu zmeny financovania InQb (príjem z prenájmu je teraz príjmom fakúlt, nie InQb), postdoktorandský program (o 43.752), podpora tímov H2020 (o 5.000). Viaceré účelovky boli znížené resp. sa nevyčleňovali v r. 2020 vôbec (súdne spory, energie SIVVP, KHC, propag. vedy, spolufin.dig.koal.)

 Okrem dotačných prostriedkov na r. 2020, ktoré sú predmetom schvaľovania sú na zostatkovom účte rektorátu prostriedky r. 2019 (ZDÚMR), najväčšou položkou je čiastka vyčlenená na ACCORD vo výške 1.298.622, 64 € (podrobný rozbor ZDÚMR v tabuľke). Taktiež je rektorát správcom univerzitných prostriedkov na účte z predaja majetku 1.188.643,77 (31.12.2019), na účte vratiek za pôžičky súčastí na zateplenie vo výške 2.246.870,76 a prostriedky vo výške 582.660,- na samostatnom účte za výnos z predaja VUZ-PI.

1. MŠVV a Š SR „Zmluvou o poskytnutí dotácie zo ŠR prostredníctvom rozpočtu MŠVV a Š SR na rok 2020 (ďalej len: Dotačná zmluva) stanovilo STU nasledovné ukazovatele rozpisu dotácie bežných výdavkov na rok 2020 v štruktúre programového rozpočtovania v nasledovnej výške:

077 - program vysokoškolské vzdelávanie a veda vo výške 68.916.709 €

077 11 - podprogram poskytovanie vysokoškolského vzdelávania a zabezpečenie prevádzky VŠ vo výške 37.953.044 €

077 12 - podprogram vysokoškolská veda a technika

077 12 01 - prvok prevádzka a rozvoj infraštruktúry pre výskum a vývoj vo výške  24.327.966 €

077 13 - podprogram rozvoj vysokej školy 0 €

077 15 - podprogram soc. podpora študentov VŠ vo výške 6.635.699 €

077 15 01 - prvok sociálne štipendiá vo výške 550.770 €

077 15 02 - prvok motivačné štipendiá vo výške 2.139.380 €

077 15 03 - prvok podpora stravovania, ubytovania, športových a kultúrnych aktivít študentov vo výške 3.945.549 €

Záväzné ukazovatele pre rok 2020 sú určené MŠVVaŠ SR v citovanej Dotačnej zmluve.

1. V zmysle dotačnej zmluvy je STU viazaná použiť poskytnuté dotácie v súlade so zámermi a cieľmi programu, podprogramov a prvkov, z ktorých sú tieto dotácie financované, pri dodržaní záväzných ukazovateľov a všetkých ďalších podmienok stanovených v Dotačnej zmluve.
2. MŠVV a Š SR rozdelilo dotácie medzi STU a ostatné verejné vysoké školy na základe Metodiky MŠVVaŠ SR rozpisu dotácií zo štátneho rozpočtu verejným vysokým školám na rok 2020 (Metodika).
3. Rozdelenie dotácie na fakulty STU, Ústav manažmentu a UVP\_Centrum STU pre nanodiagnostiku vychádza z rozhodujúcich parametrov Metodiky. V súlade so Všeobecnými zásadami tvorby rozpočtu STU, prerokovanými v AS STU uznesenie č.14.2/2009 sa pri prvom rozdelení dotácie používa pravidlo „50/30/20“, tzn:
	* + 50% dotácie na rok 2020 sa rozdelí medzi súčasti STU podľa ich podielov na vypočítanej výkonovej dotácii 2020,
		+ 30% dotácie na rok 2020 sa rozdelí medzi súčasti STU podľa ich podielov na schválenej dotácii 2019,

- 20% dotácie na rok 2020 sa rozdelí medzi súčasti STU podľa ich podielov na schválenej dotácii 2018.

 Pri aplikácii pravidla „50/30/20“sa nezohľadňujú dotácie účelovo určené z úrovne MŠVVŠ SR, účelovo určené z úrovne STU a dotácie na celouniverzitné výdavky.

Výkonový model delenia MP sa v r. 2020 aplikoval aj na UVP - Centrum STU pre nanodiagnostiku (UVP\_nc) bez použitia pravidla 50/30/20 (aplikuje sa ZVD), keďže uvedené pracovisko nemá trojročnú históriu výkonového prideľovania dotácie.

V súvislosti s aplikáciou pravidla „50/30/20“sa v ďalšom texte používajú pojmy: základná - výkonová dotácia (ZVD) – objem dotácie vyčíslený podľa parametrov výpočtu pre rok 2020 a výsledná dotácia (VD) – objem dotácie 2020 prepočítaný podľa pravidla „50/30/20“.

 **Bežné výdavky - program 077 – 68.916.709€**

1. **Podprogram 077 11 – poskytovanie vysokoškolského vzdelávania a zabezpečenie prevádzky vysokých škôl – 37.953.044 €.**
	1. **Mzdové prostriedky (MP) 23.571.234 € a odvody 8.297.074€.**

1. Pre realizáciu výpočtu dotácie na MP pre jednotlivé súčasti STU sa vyčlenili:
2. Objem účelových MP na tvorbu fondu rektora (FR) vo výške 85.953 € - FR je určený na odmeňovanie zamestnancov STU za mimoriadne a osobitne významné práce pre STU a na ocenenie najlepších profesorov na STU. Výška predstavuje 0,4200% celkového objemu MP. Percento vyčlenených finančných prostriedkov je na úrovni roku 2019.
3. Objem MP na všetkých zamestnancov rektorátu a centrálne financovaných súčastí STU vo výške 1.223.204 €. Výška predstavuje 5,9770% celkového objemu MP. Percento objemu vyčlenených MP je na úrovni roku 2019.
4. MP vo výške 122.160 € – účelovo určené pre integrátorov AIS na fakultách a CVT + SIVVP: SvF, FEI, MTF, FIIT po 15.000 €, CVT 62.160 €.
5. MP znížené o MP podľa ods. (5) sa rozpočítali medzi fakulty, UM a UVP-nc normatívnym spôsobom v závislosti od ich výkonu využívajúc Metodiku - ods. (14) – (25).
6. K výkonovým mzdám sa pripočíta valorizácia na rok 2020 vo výške 2.971.611 € a dopady valorizácie z 1.9.2019 na 8 mesiacov r. 2020 vo výške 134.433€. Prepočet na súčasti STU nie je výkonový a je pridelený podľa počtu zamestnancov.
7. Výsledná dotácia MP vyčíslená podľa ods. (6) predstavuje tzv. základnú výkonovú dotáciu. ZVD sa následne prepočítala pravidlom „50/30/20“ ods. (4).
8. Dotácia na odvody na zákonné poistné vo výške 8.297.074 € (35,2% MP) sa na súčasti rozdelila pomerne podľa objemu výslednej dotácie MP.

**1.2. Tovary a služby 6.084.737 €**

1. Pri delení pridelenej dotácie na TaS pre jednotlivé súčasti sa vyčlenili:
2. špecifiká účelovo určené z  úrovne MŠVV a Š SR vo výške 93.566 €, v tom

SjF - zabezpečenie prevádzky pracoviska PCA Slovakia 44.000 €, študentská formula 15.000 €, dotácia na podporu študentov so špecifickými potrebami 34.566 €, ktorou disponuje špecializované pracovisko – Poradenské centrum STU,

1. dotácia na vybrané študijné odbory, ktorá bola pre STU pridelená na rok 2020 vo výške 1.444.118 €. Medzi fakulty bol tento príspevok rozdelený podľa počtu študentov študujúcich v jednotlivých vybraných ŠO,
2. dotácia vo výške 157.643 €, ktorú STU získala pri  výpočte dotácie na úrovni MŠVV a Š SR podľa grantovej úspešnosti v získavaní zahraničných nevýskumných grantov za obdobie od 2017 a 2018 – medzi súčasti sa rozdelila podľa objemu získaných grantov,
3. dotácia za osobitné aktivity – podľa počtu študentov s iným ako slovenským štátnym občianstvom a podľa počtu prijatia a vyslania študentov v akademickom roku 2017/2018 v rámci akademických mobilít vo výške 87.204 € - dotácia sa rozdelia medzi súčastí STU v súlade s Metodikou podľa počtu študentov s iným ako slovenským občianstvom a počtu vyslaných a prijatých študentov,
4. dotácia na prevádzku Rektorátu - dotácia v celkovej výške 270.771 €, čo predstavuje 4,45% z celkovej dotácie na TaS a je percentuálne na úrovni r. 2019,
5. dotácia pre Vydavateľstvo SPEKTRUM STU vo výške 230.000 € vrátane vydávania študijnej literatúry.
6. dotácia na činnosť Akademického senátu STU vo výške 2.000 €
7. dotácia na činnosť Vysokoškolského umeleckého súboru Technik vo výške 10.000€.
8. dotácia na Stuba Green Team vo výške 29.000 €. Tento príspevok reflektuje pridelenú účelovú dotáciu na študentskú formulu vo výške 15.000 €.

###### (11) Objem dotácie na TaS vo výške 3 760 435 € po znížení o časti dotácie podľa ods. (10), sa rozdelil medzi fakulty,  ÚM a UVP\_nc výkonovo, pričom: 1/4 objemu sa rozdelila podľa PPŠ krát KO a 3/4 objemu podľa PPŠ.

(12) Objem dotácie na TaS pre jednotlivé súčasti, vyčíslený v predchádzajúcich odsekoch sa následne znížil o odpočítateľné položky – príspevok súčastí na univerzitných výdavkoch, t.j. na čiastočné finančné krytie činností zabezpečovaných na univerzitnej úrovni (741 134€):

a) 31.450 € na zabezpečenie financovania časti činností Útvaru vzdelávania a starostlivosti o študentov R STU – obstaranie vysvedčení, diplomov a dodatkov k diplomom, obalov k diplomom, zabezpečenie prekladov, pokrytie nákladov súvisiacich so zabezpečením tlače dokladov a tlačiarenských služieb, čistenie talárov, pokrytie nákladov na školenia a konferencie, na organizovanie stretnuti vedenia STU so študentmi, na obstaranie špeciálneho materiálového a technického vybavenia pre zabezpečenie tlače dokladov. Poskytnutá dotácia reflektuje zostatok z minulého roka vo výške 15.304 €.

* + 1. 7.000 € na zabezpečenie činnosti Útvaru vedy a medzinárodnej spolupráce R STU – pokrytie nákladov súvisiacich s činnosťou vedeckej rady STU (medaily, ručný papier, gravírovanie, ručné písanie do kroniky, obaly),

c) 25 000 € - na zahraničné aktivity STU (zahraničné cesty vedenia , na členské poplatky za členstvo STU v medzinárodných organizáciách EUA a SEFI vo výške , stretnutie rektorov T4, Baltic University Programme a Danube Rector Conference ,  účasť na medzinárodných študentských veľtrhoch vo výške 0 € a na krytie nákladov súvisiacich so zabezpečením celouniverzitných zahraničných aktivít ,

1. 120 000 € – na činnosť Útvaru práce s verejnosťou – na pokytie nákladov súvisiacich s účasťou STU na veľtrhoch, na LUS, Road schow STU, propagačné materiály o STU, marketingové aktivity, zakúpenie mediálneho priestoru, monitoring médií, na vydanie časopisu Spektrum STU, propagačné a darčekové predmety, corporation identity, akademické slávnosti, divadelné predstavenie, vianočný koncert a ostatné režijné náklady spojené s činnosťou útvaru.
2. 48.000 € - poplatok za obnovenie celouniverzitnej licencie softvéru na verejné obstarávanie,

f) 509.684 € príspevok na finančné krytie časti nákladov na zabezpečenie a prevádzku celouniverzitnej výpočtovej techniky a informačných systémov (CuVTaIS),

V rámci celouniverzitne obstarávanej alebo prevádzkovanej výpočtovej techniky a informačných systémov budú v roku 2020 financované tieto položky:

* + celouniverzitné informačné systémy (servisné poplatky, resp. upgrades) Oracle 17.000 € , Informačný systém pre rozhodnutia o ubytovaní 2.688 €, ročný poplatok, údržba a naviac práce AIS 205 000 €, antivírusový program NOD 32 6.900€, Anti Spam 5.385 €, systémový servis pre všetky moduly ekonomického informačného systému EIS MAGION 133.450 €, Magion – mzdy a personalistika 49. 700 €, odsúhlasené naviac práce v EIS MAGION 50. 000 € , Informačný system MIS registratúra 48.100 € (celkovo 518.223 €, z toho príspevok fakúlt a R-STU je vo výše 481.371 €)
	+ celouniverzitná informačná a komunikačná technika – prevádzka, oprava a  údržba sietí a sieťových prvkov (31.650 €, z toho príspevok fakúlt a R-STU je vo výše 28.313 €)

Príspevky fakúlt, rektorátu a celouniverzitných pracovísk v predchádzajúcich bodoch sa určili podľa využívania CuVTaIS (počty zamestnancov, počty študentov, počty počítačov v sieti, počet položiek v evidencii majetku, počet účtovných prípadov, počet faktúr, počet obchodných prípadov, atď.),

Vzhľadom na to, že ŠDaJ sú financované prostredníctvom podprogramu 077 15, príspevok ŠDaJ na financovanie CuVTaIS bude realizovaný formou refundácie vo výške 36.291 € (ÚZ ŠDaJ 31.632 €, ŠD M.Uhra pri MtF 4.659 €), a ÚZ Gabčíkovo 3.898 € z podnikateľskej činnosti.

*Celkovo bude CuVTaIS v roku 2020 v oblasti bežných výdavkov financovaná vo výške 549.873 € pričom: 509.684 € bude krytých z dotácie PP 07711 – príspevkov súčastí, 36.291 € z dotácie na podprograme PP 07715 a 3.898 € z podnikateľskej činnosti Účelového zariadenia Gabčíkovo.*

(13) **Výsledná dotácia na TaS**

Dotácia na TaS 2020 vyčíslená pre súčasti STU podľa predchádzajúcich odsekov, sa následne korigovala pravidlom „50/30/20“ podľa ods. (4).

1. Objem dotácie pre jednotlivé súčastí STU, resp. pracoviská je určený na zabezpečenie ich vlastnej prevádzky. V prípade realizovania prác alebo služieb medzi súčasťami STU, súčasť ktorá objedná tieto práce alebo služby, požiada prostredníctvom rektorátu o úpravu dotácie v prospech zložky realizujúcej práce alebo služby, príp. bude úhrada realizovaná refundáciou za vykonané práce alebo služby.

V priebehu roka 2020 fakulty prostredníctvom Rektorátu STU môžu požiadať ministerstvo o účelovú dotáciu na úhradu nákladov spojených s účasťou študentov na medzinárodných študentských súťažiach, ktoré sa týkajú predmetu ich štúdia. Dotácie sa budú poskytovať najviac do 80% výdavkov na cestovné náhrady spojené s účasťou študenta a do vyčerpania finančných prostriedkov určených na tento účel. Žiadosti je možné podávať do 31.10.2020 .

**2. Podprogram 07712 Dotácia na výskumnú, vývojovú alebo umeleckú činnosť 24.327.966 €.**

1. Dotácie výskumnú, vývojvú alebo umeleckú činnosť sú poskytované inštitucionálnou formou a účelovou formou (poskytovanie finančných prostriedkov na riešenie projektov výskumu a vývoja prostredníctvom Agentúry na podporu výskumu a vývoja). Účelová forma podpory výskumu a vývoja je poskytovaná v súlade s § 18 ods. 1 zákona o podpore výskumu a vývoja na základe osobitných písomných zmlúv verejnej vysokej školy s poskytovateľom. Finančné prostriedky poskytované v rámci inštitucionálnej formy podpory výskumu a vývoja verejných vysokých škôl pozostávajú zo štyroch častí - dve z nich, a to na VEGU a KEGU, sú prideľované v rámci vnútorného grantového systém ministerstva súťažným spôsobom na projekty podľa ich štatútov. Tretiu časť tvorí dotácia na prevádzku a rozvoj infraštruktúry pre výskum a vývoj obsahujúca aj časť na osobné náklady učiteľov zodpovedajúce ich výskumnej a umeleckej činnosti. Štvrtá časť sa poskytuje na podporu špičkových kolektívov identifikovaných Akreditačnou komisiou. Piata časť sa alokuje na zabezpečenie prístupov k elektronickým informačným zdrojom. Šiesta časť zohľadňuje vplyv valorizácie platov v roku 2020.
	1. **Prvok 077 1201 - Prevádzka a rozvoj infraštruktúry pre výskum a vývoj**

Dotácia je pridelená jednou sumou bez rozdelenia na mzdové prostriedky, odvody do fondov a tovary a služby. V rámci dotácie je zohľadnená aj dotácia na špičkové tímy vo výške 152.000 € , valorizáciu VVZ na rok 2020 vo výške 801.069 €, dopady valorizácie od 1.9. 2019 na 8 mesiacov vo výške 110.736 €, valorizáciu doktorandov vo výške 610.653 € a dopady valorizácie na doktorandov od 1.9.2019 vo výške 275.110 €.

1. Pre výpočet dotácie pre jednotlivé súčasti sa z celkového objemu dotácie vyčlenila časť dotácie vo výške 3.720.422 €, v tom:
2. 28.392 € na tvorbu fondu rektora (MP a odvody) na ocenenie vedeckých a výskumných zamestnancov STU podľa programov „Vedec roka“, „Mladý vedec roka“ (6.760€), „Najlepšia publikácia“(16.224€), “Najlepší umelecký výkon” (5.408€),
3. 175.000 € na vedecké projekty, z toho 120.000 € na TaS „Mladý výskumník“ a 55.000 € pre excelentné tímy - pokračujúce projekty na TaS,
4. 105.000 € na podporu výskumných tímov v rámci programu Horizont 2020,
5. 305.000 € na postdoktorandský program. Tieto finančné prostriedky boli v rámci delenia dotácie rozdelené na fakulty. Zvyšok bol ponechaný na R-STU ako účelová dotácia. Táto dotácia bude pridelená na fakulty v priebehu roka 2020 podľa objemu miezd novoprijatých postdoktorandov,
6. 58.571 € na dofinancovanie Fondu rektora (MP a odvody) na PP 077 11 – dotácia je na úrovni minulého roka
7. 238.825 € pre Projektové stredisko STU – na krytie výdavkov na MP a odvody do fondov a na tovary a služby,
8. 300.000 € na UVP. Na jednotlivé fakulty bola dotácia pridelená nasledovne:

50 000 € bolo pridelených na UVP CAMBO na MTF

50 000 € bolo rozdelených medzi UVP na fakultách podľa publikačných výkonov „B“ pre rozpis dotácie na rok 2020,

 200 000 € predstavuje rezervu UVP pre prípad, že by univerzita nedostala tzv. kapacitné projekty v predpokladanom objeme. (viď. úvod)

1. 80.000 € na zabezpečenie činnosti celouniverzitného pracoviska KNOW-HOW centrum – pre ochranu duševného vlastníctva a transfer technológii.
2. 94.700 € na činnosť univerzitného technologického inkubátora
3. 834.300 € na dofinancovanie celouniverzitných zložiek na PP 07711 v súvislosti s presunom časti dotácie z PP 07712 do PP 07711. Dotácia je na úrovni r. 2019,
4. 10.000 € na podporu študentských organizácii,
5. 27.500 € na činnosť akademického senátu,
6. 140.000 € na financovanie prevádzkových výdavkov CAŠ, ktoré súvisia s hlavnou činnosťou,
7. 12.500 € na úhradu energii SIVVP,
8. 247.174 € - nákup databáz, Engineering Village – Compendex, CRC Netbase fulltext, Taylor and Francis fulltext, Institute of Physics, SAGE engeneering, AAAS Springer Science, STN online – prístupy k normám vo všetkých akademických knižniciach STU, InCites (WOS), Sciendo de Gruyter
9. 120.000 € hardvérové zabezpečenie celouniverzitnej výpočtovej techniky,
10. 130.000 € na členské v EIT ,
11. 113.460 € na zakúpenie celouniverzitných licencií Ansys 24.000€, Matlab 57.000€, LabView 8 100€, ePorady 7.200€, ARL 17.160€.
12. 300.000 € na podporu špičkových (excelentných) tímov. Dotácia bola rozdelená na fakulty podľa rozpisu špičkových tímov z r. 2019,
13. 100.000 € na podporu špičkových výstupov jednotlivcov (publikácie Q1, )
14. 300.000 € rezerva v súvislosti s COVID
15. **Výsledná dotácia**

Dotácia vyčíslená podľa ods. (16) vo výške 18 657 977€ sa následne korigovala podľa pravidla „50/30/20“ v zmysle ods. (4). Časti dotácie uvedené v ods. (16), sú v Súhrnnej tabuľke o rozpise dotácie.

### Podprogram 077 15 - Dotácia na sociálnu podporu študentov 6.635.699 €

* 1. Prvok 077 1501 Sociálne štipendiá 550.770 €

(18) Dotácia na sociálne štipendiá študentov je poskytovaná účelovo. Študent má na sociálne štipendium právny nárok a preto sú sociálne štipendiá pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2020 závisí od poskytnutej dotácie na tento účel v roku 2019. Korekcia na skutočnú potrebu sociálnych štipendií sa vykonáva podľa požiadaviek vysokých škôl, najmenej 2x ročne.

Rozdelenie na fakulty vychádza z metodiky nápočtu sociálnych štipendií z úrovne MŠVV a Š SR.

 3.2. Prvok 077 1502 Motivačné štipendiá 2.139.380 €

Dotácia na motivačné štipendiá sú poskytované účelovo a sú delené na dotáciu na motivačné štipendiá podľa § 96a ods.1 písm. a) zákona pre študentov vybraných študijných odborov učených v metodike (ďalej len „**motivačné štipendiá odborové**“) a na dotáciu na motivačné štipendiá podľa § 86a ods.1 písm. b) zákona za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti (ďalej len „**motivačné štipendiá základné**“).

Pridelená dotácia na **motivačné štipendiá odborové** vo výške **1.621.980 €** sa rozdelila v zmysle čl. 11 bod. 4 Štipendijného poriadku STU na fakulty (fakultné štipendijné fondy) a Ústav manažmentu STU (osobitný štipendijný fond) úmerne počtu študentov na všetkých troch stupňoch vysokoškolského štúdia v študijných odboroch určených metodikou k 31.10.2019.

 (19)   Pridelená dotácia na **motivačné štipendiá základné** je vo výške **517.400 €** sa rozdelila v zmysle čl. 11 bod. 5 Štipendijného poriadku STU v pomere **7 : 1** na dotáciu na **motivačné štipendiá za vynikajúce študijné výsledky** [čl. 3 bod 2 písm. a) Štipendijného poriadku STU] vo výške **452.725 €** a dotáciu na **motivačné štipendiá za mimoriadne výsledky** [čl. 3 bod 2 písm. b) Štipendijného poriadku STU] vo výške **64.675 €.**

Dotácia na **motivačné štipendiá za vynikajúce študijné výsledky** sa rozdelila na fakulty (fakultné štipendijné fondy) a Ústav manažmentu STU (osobitný štipendijný fond) úmerne počtu študentov na všetkých troch stupňoch vysokoškolského štúdia.

Dotácia na **motivačné štipendiá za mimoriadne výsledky** sa rozdelila v pomere **7 : 2**:

·         **7/9** objemu dotácie vo výške **50.303 €** sa delí na fakulty a Ústav manažmentu STU (fakultné štipendijné fondy a osobitný štipendijný fond) úmerne počtu študentov na všetkých troch stupňoch vysokoškolského štúdia,

·         **2/9** objemu dotácie vo výške **14.372 €** sú poskytnuté pre rektorát na štipendiá priznávané rektorom do štipendijného fondu rektora.

3.3 Prvok 077 15 03 Podpora stravovania, ubytovania, športových a kultúrnych aktivít študentov 3.945.549 €

 Dotácia na tento prvok zhŕňa príspevok na ubytovanie a prevádzku študentských domov, príspevok na stravovanie – príspevok na vydané jedno jedlo študentom v dennej forme štúdia, príspevok na kultúrnu, umeleckú a športovú činosť a príspevok na činnosť telovýchovných jednôt a športových klubov.

(20) Príspevok na stravovanie študentov – príspevok na vydané jedlo študentom v dennej forme štúdia je určený z MŠVV a Š SR vo výške 271.648 €, je vyplácaný zálohovo a je účelovo určený. Poskytuje sa ÚZ ŠDaJ a MTF, ktoré zabezpečujú stravovanie pre študentov v študentských jedálňach. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1.1.2019 do 30.10.2019. Korekcia na skutočnú potrebu sa vykonáva najmenej 2x ročne. Príspevok na stravovanie sa od 1.1. 2020 určuje vo výške 1,40 €. Výšku príspevku môže ministerstvo v priebehu roka 2020 upraviť v závislosti od disponibilných zdrojov a počtu vydaných jedál, na ktorý sa príspevok uplatní. O prípadnej zmene výšky príspevku na stravovanie bude ministerstvo informovať najmenej 30 dní vopred.

1. Príspevok na ubytovanie a prevádzku v roku 2020 predstavuje 2.940.586€.

Príspevok na ubytovanie a prevádzku pozostáva z dvoch častí, z príspevku na prevádzku študentských domovov vysokých škôl a z príspevku na ubytovanie.

1. V rámci príspevku na prevádzku ŠD sú z úrovne MŠVV a Š SR pridelené mzdové prostriedky vo výške 1.743.692 € a odvody do fondov vo výške 613.780 € Rozdelenie dotácie na mzdy sa realizuje v súlade s metodikou MŠVV a Š SR dvojzložkovo medzi ÚZ ŠDaJ,  MTF (ŠD). Pre rok 2020 MŠ poskytlo valorizáciu na mzdy vo výške 178.042 € a odvody 62.671 €. Táto sa rozpísala podľa potreby miezd pre ÚZ ŠDaJ a ŠD MTF krát koeficient 1,5689.
2. V rámci príspevku na prevádzku študentských domovov sú zarátané aj finančné prostriedky na prevádzkové náklady študentských domovov – dotácia na TaS vo výške 961.462 €. Rozdelenie tejto čiastky sa realizovalo v súlade s metodikou MŠVV a Š medzi medzi ÚZ ŠDaJ a MTF na prevádzku (510.368€) a ubytovaných študentov (451.094€).

## 3.4. Prvok 077 1503 – dotácia na športové aktivity a kultúrne aktivity a činnosť športových klubov a telovýchovných jednôt 114.254€

Z celkovej sumy dotácie je účelovo určených 55.424 € na činnosť športových klubov a telovýchovných jednôt. Zvyšná časť 58.830 € je z úrovne STU určená na činnosť umeleckého súboru Technik.

1. Výšku dotácie pre jednotlivé TJ a kluby určilo MŠVV a Š SR nasledovne:

TJ Slávia STU vo výške 13.933 €, VŠK FEI STU Bratislava vo výške 4.698 €, ZO TŠ, Strojnícka fakulta STU vo výške 824 €, VŠK Strojár vo výške 24.627 €, z toho 3.100€ pre jednotlivcov, Plavecký klub STU Trnava vo výške 11.342 €, z toho jednotlivci 768€.

1. Výsledné rozdelenie dotácie na rok 2020 podľa súčastí STU, podprogramov, v prílohe č.1 – Súhrnná tabuľka o rozpise dotácie STU na rok 2020.

Príloha 1 - Súhrnná tabuľka (V5) o rozpise dotácie STU na rok 2020

Príloha 2 – Metodika MŠVV a Š SR na rok 2020

Príloha 3 – Dotačná zmluva STU na rok 2020